turjo4nis/wikipedia-bn-dump-20250701 huggingface dataset:
বৈজ্ঞানিক বিতর্ক

বৈজ্ঞানিক বিতর্ক হচ্ছে বিজ্ঞানীদের মধ্যে গবেষণামুলক কাজ নিয়ে তীব্র অনৈক্য। বৈজ্ঞানিক বিতর্ক প্রমাণ দ্বারা সমর্থিত উপাত্তের ব্যাখ্যা নিয়ে কাজ করে এবং বিতর্কের মাধ্যমে অন্বেষনের চেষ্টা করে কোন ধারণা তুলনামুলকভাবে উপযোগী। উদাহরণস্বরুপ, ২০ শতকের গোড়ার দিকে বুদ্ধ্যাঙ্ক পরিমাপের যাত্রা শুরু হওয়ার পর থেকে জাতি এবং তার বুদ্ধিমত্তা নামক বিষয়টি পপুলার সায়েন্স এবং প্রাতিষ্ঠানিক গবেষণার মধ্যকার বিতর্কের ক্ষেত্রে পরিণত হয়েছে।

যদিও স্বাভাবিক বিতর্কের ক্ষেত্র অনেক বড় তবে এই ধরনের বিতর্কের সাথে তুলনা করলে, বৈজ্ঞানিক বিতর্ক সুনির্দিষ্টভাবে বিজ্ঞান সংক্রান্ত বিতর্ক নিয়েই কাজ করে। সুনির্দিষ্টভাবে বলতে গেলে বৈজ্ঞানিক বিতর্ক প্রমাণ দ্বারা সমর্থিত উপাত্তের ব্যাখ্যা নিয়ে কাজ করে এবং বিতর্কের মাধ্যমে অন্বেষনের চেষ্টা করে কোন ধারণার সবচেয়ে বেশি উপযোগিতা আছে। বৈজ্ঞানিক বিতর্ক যারা করেন, তারা মুলত অপরপক্ষের (যদিও বিজ্ঞানে পক্ষ-বিপক্ষ বিবেচনা করা হয় না) তত্ত্ব বা প্রকল্প নিয়ে একমত হন না, অথবা তত্ত্বটিকে প্রমাণ করতে যে প্রক্রিয়া অনুসরণ করা হয়েছে, সে প্রক্রিয়াটিকে তারা প্রশ্নবিদ্ধ করেন। এই ধরনের বিতর্কের মাধ্যমে সবচেয়ে প্রায়োগিক, আর তুলনামুলক শ্রেয়তর উপাত্তের সৃজন হয়। এই ধরনের বিতর্ক বিজ্ঞানী এবং মানবজাতির জন্য উপকার বয়ে আনে। এর মাধ্যমে বিজ্ঞানের অগ্রগতি সাধন হয়। বৈজ্ঞানিক বিতর্ক মিডিয়ার দৃষ্টি আকর্ষণ করে, যার ফলে সাধারণ মানুষেরও এই ধরনের বিতর্কে পরোক্ষভাবে হলেও অংশগ্রহণের একটা সুযোগ তৈরী করে। কিন্তু এই ধরনের বিতর্কে যদি বৈজ্ঞানিক ও অবৈজ্ঞানিক দৃষ্টিভঙ্গীর মধ্যে একটা বিরোধ তৈরী হয়, তাহলে তা বৈজ্ঞানিক গবেষণার অগ্রগতিতে অন্তরায় সৃষ্টি করে।

এই ধরনের বিতর্কের বিভিন্ন রকম শ্রেণিবিভাগ আছে। এর মধ্যে প্রধান দুই প্রকারের একটি হলো মুখ্য বৈজ্ঞানিক বিতর্ক এবং দ্বিতীয়টি হলো গৌন বৈজ্ঞানিক বিতর্ক। মুখ্য বৈজ্ঞানিক বিতর্ক কোনো তত্ত্ব বা প্রকল্পের (hypotheses) একেবারে প্রধান ধারণাকে কেন্দ্র করে উত্থাপন করা হয়। এর অর্থ হলো কোনো বিষয়ের কেন্দ্রীয় ধারণাকে ভিত্তি করে করা বিতর্কই হলো মুখ্য বৈজ্ঞানিক বিতর্ক। এই কেন্দ্রীয় ধারণাকে সত্য মেনে সেই ধারণার উপর যে বিতর্ক করা হয়, তাকে বলা হবে গৌণ বৈজ্ঞানিক বিতর্ক। উদাহরণস্বরুপ, বিবর্তন হচ্ছে এটা নিয়ে সাধারণ জনগোষ্ঠীর মধ্যে কিছুটা ধোয়াশা থাকলেও মুলধারার বিজ্ঞানী, বা প্রধান বৈজ্ঞানিক সংস্থাগুলো একে মেনে নিয়েছে। এখন কোনো বিজ্ঞানী যদি সাধারণ জনগোষ্ঠীর সাথে তাল মিলিয়ে মুলধারার বিজ্ঞানীদের সাথে বিবর্তন হচ্ছে না;- এই মর্মে তর্ক করে, তবে তা হবে বিবর্তন প্রসঙ্গে মুখ্য বৈজ্ঞানিক বিতর্ক। কিন্তু এখন বিজ্ঞানীরা নিশ্চিত বিবর্তন হচ্ছে, এটাকে সত্য মেনে নিয়ে বিভিন্ন প্রজাতিতে বিবর্তন কীভাবে হচ্ছে বা বিবর্তনের কলাকৌশলের উপর যে বিতর্ক তারা করেন, একে বলা হবে গৌন বৈজ্ঞানিক বিতর্ক।

বৈজ্ঞানিক মতামত আর অবৈজ্ঞানিক মতামতের মধ্যে যে বিতর্ক তার স্থান বিজ্ঞানের জগতে নয় এবং এধরনের বিতর্ক প্রকৃত বৈজ্ঞানিক বিতর্ক হিসেবে স্বীকৃত নয়।

আরও দেখুন
History of the race and intelligence controversy
Biopsychiatry controversy
Causes of ADHD
List of scientific priority disputes
List of scientific controversies
Science
Scientific method

তথ্যসূত্র

Philosophy of science
 

বিজ্ঞানের দর্শন
বৈজ্ঞানিক বিতর্কিত বিষয়
হিসার বিমানবন্দর

হিসার বিমানবন্দর (আইএটিএ: এইচএসএস, আইসিএও: ভিআইএইচআর) ভারতের হরিয়ানা রাজ্যের একটি বিমানবন্দর। এটি হিসার এভিয়েশন ক্লাব বা হিসার ফ্লাইং ক্লাব এবং বর্তমানে যাত্রীবাহি  অন্তর্দেশীয় ও প্রস্তাবিত আন্তর্জাতিক বিমানবন্দর, এমআরও এবং ৪,১১৯৪ একর (১,৬৯৭ হেক্টর) জমমি নিয়ে গড়ে ওঠা একটি বিমান উৎপাদক  শিল্প এলাকা। এলাকাটি হরিয়ানা রাজ্যের হিসার ন্যাশনাল ক্যাপিটাল রিজার্ভ কাউন্টার ম্যাগনেট সিটির (এনসিআরসিএমএস) অন্তর্গত।  দিল্লির ইন্দিরা গান্ধী আন্তর্জাতিক বিমানবন্দর থেকে হিসার-হায়দর-দিল্লির জাতীয় সড়ক ৯  (পূর্বে এনএইচ 9) হয়ে ১৬৫ কিলোমিটার (১০৩ মাইল) দূর, হিসার শহরের কেন্দ্র থেকে ৫ কিলোমিটার (৩.মাইল) উত্তর-পূর্বাঞ্চল অবস্থিত, চন্ডিগড় আন্তর্জাতিক বিমানবন্দর  থেকে জাতীয় সড়ক ৫২ হয়ে ২৮০ কিলোমিটার (১৭০ মাইল) দূরে, উত্তর প্রদেশের অন্তর্গত জাতীয় রাজধানী অঞ্চলয়ের  জুয়ারের তাজ আন্তর্জাতিক বিমানবন্দর থেকে জাতীয় সড়ক ৯  হয়ে ২৮০ কিলোমিটার দূরে এবং জয়পুর আন্তর্জাতিক বিমানবন্দর থেকে জাতীয় সড়ক ৫২ হয়ে ৩২০ কিলোমিটার (২০০ মাইল) দূরে অবস্থিত।

অবস্থান 
বিমমানবন্দরটি হিসার শহরের অবস্থিত। শহরের  শ্রীমঙ্গল জাম্ভেশ্বর বিজ্ঞান ও প্রযুক্তি বিশ্ববিদ্যালয় থেকে প্রায় ১ কিমি দূরে; ব্লু বার্ড লেকের থেকে ২ কিমি দূরে; জাতীয় মহাসড়ক ১০ পাশে বাস স্টেশন থেকে ৪ ককিলোমিটার দূরে ও শহরের কেন্দ্র থেকে ৫ কিলোমিটার এবং ফিরোজ শাহ প্রাসাদ কমপ্লেক্সের প্রধান বাজার এলাকায় অবস্থিত হিসকর জংশন স্টেশন থেকে ৬ কিলোমিটার, মাহাবের স্টেডিয়াম থেকে ৭ কিলোমিটার, হিরার সামরিক স্টেশনের থেকে ১১ কিলোমিটার, কানবাড়ি থেকে ২৬ কিমি দূরে এবং অমার্দীপ কলোনি থেকে ১১  কিলোমিটার দূরে অবস্থিত হিসার বিমানবন্দর।

ইতিহাস

বিমানবন্দর স্থাপন

১৯৬৫ সালে হিসার এভিয়েশন ক্লাবের জন্য ১৯৪ একর (৭৯ হেক্টর) বিস্তৃত জমিতে হিসার বিমানঘাঁটি নির্মিত হয়েছিল। ১৯৯৯ সালে, হিসার এভিয়েশন ক্লাব হরিয়ানা ইন্সটিটিউট অব সিভিল এভিয়েশন (এইচআইসিএ) এর সাথে মিশে গিয়েছিল। বিমানবন্দরটি হিক্কা দ্বারা পরিচালিত হয়, যা হালকা বিমান ব্যবহার করে বিমান প্রশিক্ষণ প্রদান করে। 

১৯৭০-৭১ সালে, দিল্লি-পটিয়ালা-হিসার ও দিল্লি থেকে একটি বেসরকারী বিমাান সংস্থার দ্বারা পরিচালিত বিমান পরিষেবা চালু করা হয়েছিল, যা আর্থিকভাবে অগ্রহণযোগ্য হওয়ার কারণে প্রায় ৬ মাস পর বন্ধ হয়ে যায়। 

২০০২ সালে, দিল্লি ফ্লোডিং ক্লাব (ডিএফসি) দিল্লিতে সাফদারজং বিমানবন্দর থেকে তার সমস্ত উড়োজাহাজ কার্যক্রম ও বিমান হিসার স্থানান্তরিত হয়।

ইন্টিগ্রেটেড আন্তর্জাতিক এ্যারোসিটি এবং ইন্ডাস্ট্রিয়াল হাব

উন্নয়

নামকরণ প্রচারাভিযান
হিসারে ছাত্র-ছাত্রীরা শহীদ ভগত সিং সন্ধু এর নামে বিমানবন্দর নামকরণ করতে হবে এই মর্মে ভারতের প্রধানমন্ত্রীর কাছে আবেদন পাঠানো জন্য ১,১১,০০০ টি  স্বাক্ষর সংগ্রহ এবং জমা দেওয়ার জন্য একটি প্রচারাভিযান চালাচ্ছে।

তথ্যসূত্র

বহিঃসংযোগ

ভারতের বিমানবন্দর
২০শ শতাব্দীতে ভারতের স্থাপত্য
১৯৬৫-এ প্রতিষ্ঠিত বিমানবন্দর
বার্ট আইরনমঙ্গার

হার্বার্ট বার্ট আইরনমঙ্গার (; জন্ম: ৭ এপ্রিল, ১৮৮২ - মৃত্যু: ৩১ মে, ১৯৭১) কুইন্সল্যান্ডের পাইন মাউন্টেন এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও নিচেরসারিতে বামহাতে কার্যকরী ব্যাটিংয়ে পারদর্শিতা দেখিয়েছেন বার্ট আইরনমঙ্গার।

প্রারম্ভিক জীবন 
জনৈক কৃষকের দশ সন্তানের মধ্যে তিনি সর্বকনিষ্ঠ ছিলেন। শৈশবকালে যান্ত্রিক দূর্ঘটনায় তিনি তার বামহাতের তর্জনী কেটে যায়। এ হাতেই তিনি বোলিং করেছেন।

২৭ বছর বয়সে কুইন্সল্যান্ডের পক্ষে প্রথম-শ্রেণীর ক্রিকেটে অভিষেক ঘটে বার্ট আইরনমঙ্গারের। এরপর ১৯১৪ সালে ভিক্টোরিয়ায় স্থানান্তরিত হন।

টেস্ট ক্রিকেট 
বয়সের কারণে তিনি মাত্র ১৪ টেস্টে অংশগ্রহণের সুযোগ পেয়েছেন। তাস্বত্ত্বেও ১৭.৯৭ বোলিং গড়ে ৭৪ উইকেট দখল করেছেন বার্ট আইরনমঙ্গার। ঐ সময়ে তিনি বেশ কয়েকটি অসাধারণ ক্রীড়াশৈলী প্রদর্শন করেছিলেন। 
১৯২৪-২৫ মৌসুমে এমসিসি দলের বিপক্ষে হ্যাট্রিক করেন। ১৯৩০-৩১ মৌসুমে মেলবোর্নে সফরকারী ওয়েস্ট ইন্ডিজের বিপক্ষে ১১/৭৯ বোলিং পরিসংখ্যান দাঁড় করান।

১৯৩১-৩২ মৌসুমে ব্রিসবেনে সফরকারী দক্ষিণ আফ্রিকার বিপক্ষে ইনিংসে ৯/৮৯ ও মেলবোর্ন টেস্টে ১১/২৪ লাভ করেন। দক্ষিণ আফ্রিকার বিপক্ষে ঐ সিরিজে তিনি ৩১ উইকেট লাভ করেছিলেন।

অর্জনসমূহ 
৪৬ বছর বয়সে টেস্ট ক্রিকেটে অভিষিক্ত হন তিনি। এরপর ৫০ বছর বয়স পর্যন্ত টেস্ট ক্রিকেট খেলতে থাকেন। টেস্ট ক্রিকেটে অভিষেকের দিক দিয়ে তিনি চতুর্থ বয়োজ্যেষ্ঠ ও টেস্টে অবসর নেয়ার দিক দিয়ে দ্বিতীয় বয়োজ্যেষ্ঠ খেলোয়াড়ের মর্যাদা পেয়ে আসছেন।

সর্ববয়োজ্যেষ্ঠ টেস্ট ক্রিকেটার হিসেবে ৪৮ বছর ৩১২ দিন বয়সে ইনিংসে পাঁচ, ছয় ও সাত উইকেটের সন্ধান পান। এছাড়াও সর্ববয়োজ্যেষ্ঠ টেস্ট ক্রিকেটার হিসেবে ৪৯ বছর ৩১১ দিন বয়সে ইনিংসে পাঁচ উইকেট লাভের পাশাপাশি ছয় উইকেট লাভ করেছেন। ৪৯ বছর ৩১১ দিন বয়সে টেস্টে ১০ উইকেট নিয়ে নতুন রেকর্ড গড়েন।

৮৯ বছর বয়সে মেলবোর্নের সেন্ট কিল্ডায় তার দেহাবসান ঘটে। তার সম্মানার্থে সেন্ট কিল্ডার জাঙ্কশন ওভাল খেলার মাঠের দর্শক ছাউনির নামকরণ করা হয়েছে।

তথ্যসূত্র

বহিঃসংযোগ 

 
 
 Oldest Test debutants from Cricinfo
 Oldest Test players from Cricinfo

১৮৮২-এ জন্ম
১৯৭১-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
কুইন্সল্যান্ডের ক্রিকেটার
ভিক্টোরিয়ার ক্রিকেটার
মেলবোর্ন ক্রিকেট ক্লাবের ক্রিকেটার
কুইন্সল্যান্ড থেকে আগত ক্রিকেটার
শেখ ফজলুল করিম সেলিম

শেখ ফজলুল করিম সেলিম (জন্ম: ২ ফেব্রুয়ারি ১৯৪৭) বাংলাদেশের একজন রাজনীতিবিদ ও গোপালগঞ্জ-২ আসনের সাবেক সংসদ সদস্য। তিনি শেখ হাসিনার প্রথম মন্ত্রিসভার সাবেক স্বাস্থ্য ও পরিবার কল্যাণ মন্ত্রী, স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় কমিটির সাবেক সভাপতি ও বিলুপ্ত ফরিদপুর-১০ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

প্রাথমিক জীবন 
১৯৪৯ সালের ২ ফেব্রুয়ারি গোপালগঞ্জ জেলার টুঙ্গিপাড়া গ্রামে জন্মগ্রহণ করেন। তার পিতার নাম শেখ নুরুল হক। তিনি খুলনার সেন্ট জোসেফ্স উচ্চ বিদ্যালয় থেকে ১৯৬৩ সালে এসএসসি ও ঢাকার টেকনিক্যাল কলেজ থেকে ১৯৬৫ সালে এইচএসসি পাস করেন। তিনি ঢাকা বিশ্ববিদ্যালয় থেকে ১৯৬৮ সাথে বিএসসি এবং একই বিশ্ববিদ্যালয় থেকে ১৯৭১ সাথে ডিপ্লোমা ইন স্ট্যাটিসটিক্স ডিগ্রি লাভ করেন।

সেলিম বাংলাদেশের প্রাক্তন রাষ্ট্রপতি শেখ মুজিবুর রহমানের ভাগ্নে এবং যুবলীগের প্রতিষ্ঠাতা সভাপতি শেখ ফজলুল হক মনি এর ছোটভাই।  প্রধানমন্ত্রী শেখ হাসিনা তার মামাতো বোন। তিনি শেখ ফজলে নূর তাপসের আপন চাচা।

রাজনৈতিক জীবন 
শেখ ফজলুল করিম সেলিম বাংলাদেশ আওয়ামীলীগের স্থায়ী কমিটির সদস্য। মোল্লা জালাল উদ্দীন আহমেদের মৃত্যুর পর ৫ মার্চ ১৯৮০ সালের তৎকালীন ফরিদপুর-১০ আসনের উপ-নির্বাচনে বাংলাদেশ আওয়ামী লীগের প্রার্থী হিসেবে তিনি সংসদ সদস্য নির্বাচিত হন।

তিনি ১৯৮৬ সালের তৃতীয় জাতীয় সংসদ নির্বাচনে আওয়ামী লীগের মনোনয়ন নিয়ে ১৫ দলের প্রার্থী হিসেবে গোপালগঞ্জ-২ আসন থেকে সংসদ সদস্য নির্বাচিত হন।

১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে আওয়ামী লীগের প্রার্থী হিসেবে গোপালগঞ্জ-২ আসন থেকে সংসদ সদস্য নির্বাচিত হন।

তিনি শেখ হাসিনার প্রথম মন্ত্রিসভায় ২৮ ডিসেম্বর ১৯৯৯ সাল থেকে ১৫ জুলাই ২০০১ সাল পর্যন্ত স্বাস্থ্য ও পরিবার কল্যাণ মন্ত্রী হিসাবে দায়িত্ব পালন করেছেন।

২০০১ সালের অষ্টম জাতীয় সংসদ নির্বাচনে আওয়ামী লীগের প্রার্থী হিসেবে গোপালগঞ্জ-২ আসন থেকে সংসদ সদস্য নির্বাচিত হন।

২০০৮ সালের নবম জাতীয় সংসদ নির্বাচনে আওয়ামী লীগের প্রার্থী হিসেবে গোপালগঞ্জ-২ আসন থেকে সংসদ সদস্য নির্বাচিত হন।

২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে আওয়ামী লীগের প্রার্থী হিসেবে গোপালগঞ্জ-২ আসন থেকে সংসদ সদস্য নির্বাচিত হন।

তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।

তথ্যসূত্র 

১৯৪৭-এ জন্ম
অষ্টম জাতীয় সংসদ সদস্য
জীবিত ব্যক্তি
বাংলাদেশ আওয়ামী লীগের রাজনীতিবিদ
একাদশ জাতীয় সংসদ সদস্য
দ্বাদশ জাতীয় সংসদ সদস্য
তৃতীয় জাতীয় সংসদ সদস্য
পঞ্চম জাতীয় সংসদ সদস্য
সপ্তম জাতীয় সংসদ সদস্য
নবম জাতীয় সংসদ সদস্য
দশম জাতীয় সংসদ সদস্য
বাংলাদেশের স্বাস্থ্য ও পরিবার কল্যাণ মন্ত্রী
বাংলাদেশের সাবেক মন্ত্রী
শেখ পরিবার
গোপালগঞ্জ জেলার ব্যক্তি
বারবারা ব্যারি

বারবারা ব্যারি (ইংরেজি: Barbara Barrie; জন্ম: বারবারা অ্যান বারম্যান, ২৩শে মে ১৯৩১) হলেন একজন মার্কিন অভিনেত্রী। তিনি চলচ্চিত্র, টেলিভিশন ও মঞ্চ তিন মাধ্যমেই কাজ করেছেন। পাশাপাশি তিনি একজন লেখিকা।

১৯৬৪ সালের ওয়ান পটেটো, টু পটেটো চলচ্চিত্র দিয়ে তার কর্মজীবন শুরু হয়, যার জন্য তিনি শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন। তিনি ব্রেকিং অ্যাওয়ে চলচ্চিত্রের ইভলিন স্টলার চরিত্রের জন্য সমধিক পরিচিত, যার জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন। তিনি এই চলচ্চিত্র অবলম্বনে নির্মিত টেলিভিশন ধারাবাহিকে অভিনয় করে এমি পুরস্কারের মনোনয়ন লাভ করেন। এছাড়া তিনি ল অ্যান্ড অর্ডার (১৯৯২) ও ল অ্যান্ড অর্ডার স্পেশাল ভিকটিমস ইউনিট (২০০৩) ধারাবাহিকে অভিনয়ের জন্য আরও দুটি এমি পুরস্কারের মনোনয়ন লাভ করেন।

ব্যারি তার মঞ্চের কাজের জন্যও পরিচিত। তিনি ১৯৭১ সালে স্টিভেন সন্ডহাইমের কোম্পানি মঞ্চনাটকে অভিনয়ের জন্য সঙ্গীতধর্মী নাটকে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন।

প্রারম্ভিক জীবন
বারবারা অ্যান বারম্যান ১৯৩১ সালের ২৩শে মে ইলিনয়ের শিকাগোতে জন্মগ্রহণ করেন। তার পিতা লুইস বারম্যান ও মাতা ফ্রান্সেস রোজ ছিলেন ইহুদি। তার যখন নয় বছর বয়স তখন তারা স্বপরিবারে টেক্সাসে চলে যান। সেখানে তিনি করপাস ক্রিস্টিতে বেড়ে ওঠেন। তার এক ভাই ছিল, তার নাম জিওফ্রি মেলভিন বারম্যান (১৯২৪-১৯৮৩)।

বারবারা ১৯৪৮ সালে করপাস ক্রিস্টি সিনিয়র হাই স্কুল থেকে পাস করেন। তিনি অল্প কিছুদিন ডেল মার কলেজে সাংবাদিকতা বিষয়ে পড়াশুনা করেন এবং পরে অস্টিনের টেক্সাস বিশ্ববিদ্যালয়ে চলে যান। সেখান থেকে তিনি ১৯৫২ সালে নাট্যকলা বিষয়ে স্নাতক ডিগ্রি অর্জন করেন। তিনি পরবর্তীতে পেশাদার কর্মজীবন শুরুর লক্ষ্যে নিউ ইয়র্কে চলে যান। কর্মজীবনের শুরুতে তিনি তার বংশনাম "বারম্যান" পরিবর্তন করে "ব্যারি" রাখেন।

মঞ্চ
ব্যারি নিউ ইয়র্কের কর্নিংয়ে একটি থিয়েটার কোম্পানিতে এক মৌসুম রেসিডেন্ট অভিনেত্রী হিসেবে অভিনয় করেন। মঞ্চে তার প্রথম পেশাদার কাজ ছিল ১৯৫৩ সালের দ্য মুন ইজ ব্লু। তিনি রচেস্টার অ্যারিনা থিয়েটারেও কাজ করেছেন। ১৯৫৫ সালে লুইস ক্যালহার্নের বিপরীতে দ্য উডেন ডিশ মঞ্চনাটকে কাজের মধ্য দিয়ে তার ব্রডওয়ে মঞ্চে অভিষেক হয়।

ব্যারি ১৯৭৯ সালে মার্কিন যুক্তরাষ্ট্রের ম্যানহাটনের ইস্ট ভিলেজের ফিনিক্স থিয়েটারে মঞ্চস্থ বিগ অ্যান্ড লিটল মঞ্চনাটকে অভিনয় করেন।

তথ্যসূত্র

বহিঃসংযোগ

 
 

১৯৩১-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
টেক্সাসের অভিনেত্রী
মার্কিন ইহুদি অভিনেত্রী
ইহুদি লেখিকা
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন নারী ঔপন্যাসিক
মার্কিন মঞ্চ অভিনেত্রী
মার্কিন লেখিকা
শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী
ইহুদি মার্কিন লেখক
২০শ শতাব্দীর মার্কিন লেখিকা
২০শ শতাব্দীর মার্কিন ঔপন্যাসিক
নারী তরুণ সাহিত্য লেখক
২১শ শতাব্দীর মার্কিন ইহুদি
টেক্সাসের ঔপন্যাসিক
মহাবিশ্বের তাপ মৃত্যু

মহাবিশ্বের তাপ মৃত্যু হল একটি অনুকল্প  যা বিশ্ব-ব্রহ্মাণ্ডের শেষ পরিণতি অর্থাৎ অন্তের কথা বোঝায়। মহাবিশ্ব মুক্ত তাপগতীয় শক্তিবিহীন এক অবস্থা প্রাপ্ত হয়। যখন শক্তি সবকিছুতে সমান হয়, বা গোটা মহাবিশ্বে 'তাপগতীয় সমতা' দেখা দেয়, সেই অবস্থাকে মহাবিশ্বের তাপ মৃত্যু বলা হয়। মহাবিশ্বে শক্তির প্রয়োজন হয় এবং কোনো কাজ করতে পারা যায় না বা কোনো ধরনের জীবন মহাবিশ্বে বেঁচে থাকা সম্ভব হয় না। এই অনুকল্পের মতে, মহাবিশ্বে 'কাজ করার ক্ষমতা' অতি সহজে হারিয়ে যায়, বিশৃংখলতা থেকে সুশৃংখলতার দিকে।  এটি তাপগতিবিজ্ঞানের দ্বিতীয় নিয়মের ওপরে প্রতিষ্ঠিত।

মহাবিশ্বের তাপ মৃত্যুর কথা সর্বপ্রথম উইলিয়াম থমসন (লর্ড কেলভিন) ১৮৫০ খ্রীষ্টাব্দে বলেছিলেন।

ইতিহাস
এই অনুকল্পের অধিসূচনা হয়েছিল ১৯ শতকের বিজ্ঞানীদের দেওয়া তাপগতিবিদ্যার প্রথম এবং দ্বিতীয় নিয়ম থেকে। এই ক্ষেত্রে উইলিয়াম থমসনের নাম উল্লেখনীয়। বিভিন্ন পরীক্ষার পরে বলা হয়েছিল: "তাপ কোনো বস্তু নয়, কিন্তু এটি যান্ত্রিক প্রভাবের এক গতিশীল রূপ, আমি স্বীকার করি যে যান্ত্রিক কার্য এবং তাপের মধ্যকার কারণ এবং প্রভাবে এক সমতা আছে।" পরবর্তীতে হার্মান ভন হেল্মহল্টজ এবং উইলিয়াম র্যাঙ্কায়িন তাপ মৃত্যুর শাস্ত্র উন্নত করেন।

তাপ মৃত্যুর সময়রেখা
যেহেতু তাপ মৃত্যুই একমাত্র সম্ভাব্য ফলাফল, এবং এই শাস্ত্রের কোনো প্রমাণ নেই, সেজন্য নিচে উল্লেখ করা সময় উক্ত মতবাদে প্রচলিত পরিকল্প বোঝায়।

অধঃপতনের যুগ: ১০১৪ বছর থেকে ১০৪০ পর্যন্ত
তারকামণ্ডল এবং তারাসমূহ উৎপাদন বন্ধ করে: ১০১৪
গ্রহের পরিমণ্ডল থেকে আরম্ভ করে: ১০১৫ বছর
নক্ষত্রের পরিমণ্ডল থেকে আরম্ভ করে: ১০১৬বছর

এক সম্ভব পার্থক্য

তথ্যসূত্র

বহিঃসংযোগ

মহাবিশ্ব
তাপগতিবিজ্ঞান
গ্লোবাল টাইমস

গ্লোবাল টাইমস (simplified Chinese: 环球时报; traditional Chinese: 環球時報; pinyin: Huánqiú Shíbào) এক দৈনিক সংবাদপত্র, পিপলস ডেইলির সঙ্গে সম্পর্কিত। এটি সাম্যবাদী চীনা দৃষ্টিকোণের আন্তর্জাতিক সংবাদ প্রকাশ করে।

ইতিহাস 
১৯৯৩ সালে চীনা ভাষার প্রকাশন হিসাবে যাত্রারম্ভ করা কাগজটির ইংরাজী সংস্করণ ২০ এপ্রিল ২০০৯ সালে আরম্ভ করা হয়। বহিঃ মাধ্যমের বিরুদ্ধে লড়াই করতে প্রায় ৪৫ বিলিয়ন য়ুইয়ান বা ৬.৬ বিলিয়ন (৬৬০ কোটি) ইউ এস ডলার খরচ হয়েছিল।

চীনা ভাষার সংস্করণ আন্তর্জাতিক সমস্যা এবং সংবাদে অধিক গুরুত্ব প্রদান করে, পরে ইংরাজী ভাষার সংস্করণটি চীনা আন্তরিক সংবাদতে অধিক গুরুত্ব আরোপ করে।

সম্পাদনা 
চীনা ভাষার সংস্করণটি এক সরকারপন্থী এবং উগ্র জাতীয়তাবাদী অবস্থান গ্রহণ করা বলে অনেকে মত পোষণ করেন। পরে, ইংরাজী ভাষার সংস্করণটি এমন উগ্র পন্থা অবলম্বন করে না বলে একজন সম্পাদক মত প্রকাশ করেছেন।

References 

সংবাদপত্র
চীনা (সরলীকৃত) ভাষার সংবাদপত্র
সাম্যবাদী সংবাদপত্র
১৯৯৩-এ প্রতিষ্ঠিত সংবাদপত্র
চীনা কমিউনিস্ট পার্টির সংবাদপত্র
চীনের দৈনিক সংবাদপত্র
দ্য মিজোরাম পোস্ট

দ্য মিজোরাম পোস্ট হল মিজোরামের আইজল থেকে প্রকাশিত একটি ইংরাজী সংবাদপত্র। দ্য মিজোরাম পোস্ট  মিজোরামে সর্বাধিক প্রচলিত সংবাদপত্র। 
মিজোরামের আইজল থেকে প্রকাশিত তথা শিলচরে মুদ্রিত এই কাগজটির সমগ্র আইজলে জনপ্রিয়তা আছে । এই কাগজটির ৫৮১৫৬টি করে  প্রতি সংখ্যা প্রকাশিত হয় ।

তথ্যসূত্র

বহিঃসংযোগ
mizorampost.net/  দ্য মিজোরাম পোস্টের ইন্টারনেট সংস্করণ

সংবাদপত্র
ভারতের ইংরেজি ভাষার সংবাদপত্র
আসামের সংবাদপত্র
টরাস

টরাস (Taurus) তারামণ্ডলে থাকা এক উজ্জ্বল নীহারিকা। পৃথিবীর থেকে এটি প্রায় ৫,০০০ আলোকবর্ষ দূরে অবস্থিত। এটি একটা সুপারনোভার অবশেষ এবং এর ব্যাস প্রায় ১২ আলোকবর্ষ। ১০৫৪ সালে চীন এবং অন্য দেশের জ্যোতির্বিদগণ প্রথম একে প্রত্যক্ষ করেন। দিনে প্রায় ২৩ দিন এবং রাতে প্রায় দুবছর ধরে এই নীহারিকা দৃশ্যমান হয়েছিল। ১৭৩১ সাল নাগাদ নীহারিকা বলে প্রতিপন্ন হওয়ার পর ঊনবিংশ শতকের মধ্যভাগে এর আকৃতির জন্য একে 'কর্কট নীহারিকা' নাম দেওয়া হয়। ১৯২১ সালে আবিষ্কার করা হয় যে প্রায় ৭০০ মাইল/সেকেণ্ড (১,১০০ কিলোমিটার/সেকেণ্ড) গতিতে এর আকার এখনো বেড়ে চলছে। জুখিব থেকে গোটা ক্ষেত্র প্রাবল্যে এর থেকে বিদ্যুৎ চুম্বকীয় বিকিরণ ধরা পড়েছে। ১৯৬০র দশকের শেষদিকে এর কেন্দ্রের কাছে একটা পালসার আবিষ্কৃত হয়।

তথ্যসূত্র

জ্যোতির্বিজ্ঞান
স্কট কেলি

স্কট জোসেফ কেলি (ইংরাজী: Scott Joseph Kelly) হলেন যথাক্রমে একজন অভিযন্তা, একজন অবসরপ্রাপ্ত সুদক্ষ আমেরিকান মহাকাশচারী এবং আমেরিকা নৌসেনা বাহিনীর একজন অবসরপ্রাপ্ত সেনাপতি। অভিজ্ঞ মহাকাশচারী স্কট কেলি আন্তর্জাতিক মহাকাশ কেন্দ্রে (International Space Centre, সংক্ষেপে ISS) যথাক্রমে অভিযান ২৬, ৪৫ এবং ৪৬র দায়িত্বভার গ্রহণ করেছিলেন।

১৯৯৯ সালের ডিসেম্বর মাসে এস.টি.এস.-১০৩ (STS-103) মহাকাশ ভ্রমণে স্পেস শাটল্ ডিস্কভারির (Space Shuttle Discovery) বৈমানিক হিসাবে কেলি প্রথম মহাকাশ যাত্রা আরম্ভ করেছিলেন। আটদিনের এই অভিযানের লক্ষ্য ছিল হাবল স্পেস টেলিস্কোপে (Hubble Space Telescope) তৃতীয়বারের জন্য কিছু মেরামতি করে তার কার্যদক্ষতা বৃদ্ধি করা। ২০০৭ সালের আগস্ট মাসে এস.টি.এস.-১১৮ (STS-118)র মিশন কমাণ্ডার হিসাবে কেলি দ্বিতীয়বার মহাকাশ ভ্রমণ করেছিলেন। এটি ছিল ISS-এ ১২ দিনের স্পেস শাাটল্ মিশন (Space Shuttle Mission)। কেলির তৃতীয় মহাকাশ ভ্রমণ ছিল ISS-এ অভিযান ২৬র কমাণ্ডার হিসাবে। ২০১০ সালের ৯ অক্টোবরে অভিযান ২৫র সময়ে স্কট কেলি রাশিিয়ান সয়ুজ মহাকাশযানে ভ্রমণ করে ISS-এ উপস্থিত হন এবং অভিযান শেষ হওয়া পর্যন্ত উড়ান অভিযন্তা হিসাবে কর্মরত ছিলেন।

২০১২ সালের নভেম্বর মাসে ISS-এ এক বিশেষ বছরজোড়া মহাকাশ অভিযানের জন্য মিখাইল কর্ণিয়েক’-এর সঙ্গে স্কট কেলিকে নির্বাচন করা হয়। ২০১৫ সালের ২৭ মার্চ অভিযান ৪৩র আরম্ভে তাঁদের ‘মহাকাশে একবছর’ (Year in Space) অভিযান আরম্ভ হয়। তার পরেই কেলি অভিযান ৪৪ এবং ৪৫র দায়িত্বভার গ্রহণ করেন। ২০১৬ সালের ২৯ ফেব্রুয়ারিতে অর্থাত্ ISSত কেলির বছরজোড়া অভিযান সমাপ্ত হওয়ার সাথে সাথে কেলি টিমোথি কোপ্রাকে ISS-ের দায়িত্বভার প্রদান করেন। ২০১৬ সালের ১ মার্চ সয়ুজ টি.এম.এ.-১৮এম (Soyuz TMA-18M) যানে পৃথিবীতে নামেন।

‘মহাকাশে একবছর’ অভিযানে কেলি মহাকাশে একাই ৩৪০ দিন কাটিয়েছিলেন। কেলির যমজ ভাইৃ মার্ক কেলিও একজন প্রাক্তন মহাকাশচারী। মার্ক এবং স্কট দেখতে হুবহু এক। মার্ক এবং স্কটই ছিলেন মহাকাশ ভ্রমণ করা একমাত্র ভ্রাতৃদ্বয়। ২০১৬ সালের ১২ মার্চ কেলি ২০১৬ সালের এপ্রিল মাসে অবসর নেবেন বলে ঘোষণা করেন।

তথ্যসূত্র

বহিঃসংযোগ

 scottkelly.com
 টুইটারে স্কট কেলি
 নাসা জীবনী

মহাকাশচারী
আমেরিকার বিখ্যাত ব্যক্তি
অ্যাস্ট্রোস্যাট

অ্যাস্ট্রোস্যাট (ইংরাজী: Astrosat) হল জ্যোতির্বিজ্ঞান গবেষণার জন্য নির্মিত ভারতের প্রথম উপগ্রহ এবং ২৮ সেপ্টেম্বর তারিখে পি.এস.এল.ভি. উৎক্ষেপন যন্ত্রের সহায়তায় একে সফলভাবে কক্ষপথে স্থাপন করা হয় ।
১৯৯৬ সালে উপগ্রহ যোগে বহন করা ভারতীয় এক্স রে' পরীক্ষণ (IXAE)-এর সফলতার পরে ভারতীয় মহাকাশ গবেষণা সংস্থা (ইসরো) পরবর্ত্তী পদক্ষেপ হিসাবে ২০০৪ সালে অ্যাস্ট্রোস্যাট-এর বিকাশের অনুমোদন জানায় ।

অংশগ্রহণকারী সংস্থা সমূহ 
অ্যাস্ট্রোস্যাট প্রকল্পটি বহু গবেষণা সংস্থার এক যৌথ প্রচেষ্টার ফল । সেগুলি হল -
 ভারতীয় মহাকাশ গবেষণা সংস্থা (ইসরো)
 টাটা মৌলিক গবেষণা প্রতিষ্ঠান, মুম্বাই
 ভারতীয় তরাভৌতোকী প্রতিষ্ঠান, বাঙ্গালুরু
 রমন গবেষণা প্রতিষ্ঠান, বাঙ্গালুরু
 আন্তঃ বিশ্ববিদ্যালয় জ্যোতির্বিজ্ঞান এবং তরাভৌতোকী কেন্দ্র, পুণে
 ভাভা পারমাণবিক গবেষণা কেন্দ্র, মুম্বাই
 এস.এন. বসু রাষ্ট্রীয় মৌলিক বিজ্ঞান কেন্দ্র, কলকাতা
 কানাডীয় মহাকাশ অভিকরণ
 লেইসেষ্টার বিশ্ববিদ্যালয়

আরও দেখুন 
 চন্দ্রযান ১
 মঙ্গলযান

তথ্যসূত্র

বহিঃসংযোগ 

 Astrosat 
 isro

কৃত্রিম উপগ্রহ
২০১৫-এ ভারত
ভারতের কৃত্রিম উপগ্রহ
মহাকাশ দূরবীক্ষণ যন্ত্র
অতিবেগুনি দূরবীক্ষণ যন্ত্র
বেলের প্রতিবর্ত

বেলের প্রতিবর্ত (বা palpebral oculogyric reflex) একটা চিকিৎসা বিজ্ঞানের চিহ্ন যেখানে চোখ বন্ধ করতে চেষ্টা করলে চোখটি ওপরে এবং বাইরে পাক খেতে থাকে। বেশিরভাগ মানুষের ক্ষেত্রে চোখ ওপরে উঠে যেতে দেখা যায় এবং এটি এক রক্ষামূলক কৌশল। এই প্রতিবর্তটিকে স্কটিশ শল্য চিকিৎসক এবং শরীরতত্ববিদ চার্লস বেল-এর নামে নামকরণ করা হয়েছে।

প্রায় ৭৫% লোকের ক্ষেত্রে বেলের প্রতিবর্ত দেখা যায়। চোখের অনিষ্ট হওয়ার আশঙ্কা হ'লে (যেমন কোনো ব্যক্তির কর্নিয়া স্পর্শ করতে করা প্রচেষ্টা) এই রক্ষামূলক প্রতিবর্তী কৌশল পাওয়া যায়। গিয়া বারি সিন্ড্রোমে (Guillain–Barré syndrome) বা অন্য রোগে দ্বিপাক্ষিক বেলের পক্ষাঘাত হ'লে  অর্বিকুলারিস অকুলি পেশী দুর্বল হয়ে পড়ে এবং তখন এই প্রতিবর্ত লক্ষণীয় হয়। স্বাস্থ্যবান মানুষ চোখ জোরে কচলালে পাতার পিছনদিকে হওয়া এই ঘটনাকে অবশ্য রোগের চিহ্ন বলে গণ্য করতে হয় না।

তথ্যসূত্র 

 
 Basic Ophthalmology: Page 110, Ocular and Orbital Injuries,  Vasim Lala.

চক্ষুরোগ বিজ্ঞান
চিকিৎসাবিজ্ঞান
চক্ষুবিজ্ঞান
ফানেরন

ফানেরন (গ্রীক φανερός phaneros "যাকে চাওয়া যায়" বা "যাকে দেখা যায়") হ'ল আমাদের জ্ঞানেন্দ্রীয়সমূহের (দেখা, শোনা ইত্যাদির দ্বারা) আমাদের দেখানো বাস্তব বিশ্বের রূপ।

শব্দের উৎস 
এই শব্দ সর্বপ্রথম চার্লস সেণ্ডার্স পায়ার্স ব্যবহার করেছিলেন: ফানেরনের দ্বারা আমি বোঝাতে চাই আমার মনে উপস্থাপন করা কোনো উপায় বা কোনো অনুভূতিকে, বাস্তবে এটি কোনো বাস্তব বস্তুর সঙ্গে মিলবে বা মিলবে না। যদি আপনি প্রশ্ন করেন কখন, এবং কার মনে উপস্থিত, আমি উত্তর দেব যে আমি সেই প্রশ্নসমূহ সম্বন্ধে নিরুত্তর থাকব  এরও, কখনো এই কথায় সন্দেহ মনোরঞ্জিত না করে যে সেটা সব যে বৈশিষ্ট্য আমি পেয়েছি সেটা সব সময় সকল মনে উপস্থিত।"

তথ্যসূত্র 

দর্শন
মনের দর্শনের ধারণা
চার্লস স্যান্ডার্স পার্স
কে জে যেসুদাস

কে জে যেসুদাস। একজন কিংবদন্তি ভারতীয় কণ্ঠশিল্পী , তিনি শ্রেষ্ঠ গায়ক হিসেবে সবচেয়ে বেশিবার জাতীয় চলচ্চিত্র পুরস্কার অর্জন করেছেন । তিনি হিন্দি , তামিল , তেলুগু , কন্নড় , মালয়ালম প্রভৃতি ভাষায় কয়েক হাজার গান গেয়েছেন ।

প্রাথমিক জীবন 

কে জে যেসুদাস ১০ জানুয়ারি ১৯৪০ সালে কোচিনে জন্মগ্রহণ করেন । কে জে যেসুদাস ফোর্ট কোচিতে জন্মগ্রহণ করেন, প্রাক্তন কিংডম অফ কোচিন (এখন কেরালা), তিনি লাতিন ক্যাথলিক খ্রিস্টান পরিবারে জন্মগ্রহণ করেন । তার পিতার নাম অগাস্টিন জোসেফ এবং মাতার নাম  এলিজাবেথ জোসেফ। তার পিতা, একজন সুপরিচিত মালালীয় শাস্ত্রীয় সংগীতশিল্পী এবং মঞ্চ অভিনেতা ছিলেন। তিনিই যেসুদাসের প্রথম গুরু (শিক্ষক) ছিলেন । যেসুদাসরা পাঁচজন ভাই বোন। তিনি পিতার  জ্যৈষ্ঠ পুত্র , এছাড়া তার তিনটি ছোট ভাই ও একটি ছোট বোন আছে।তিনি তার একাডেমিক সঙ্গীত প্রশিক্ষণ শুরু করেন R.L.V. সঙ্গীত একাডেমী, ত্রিপুনথুরা তে , পরবর্তীতে তিনি স্বাথী থিরুণাল কলেজ অব মিউজিকে অধ্যয়ন করেন। তিনি চেন্নাইয়ে বৈদ্যনাথ ভাগবতের কাছ থেকে উন্নত প্রশিক্ষণ গ্রহণ করেন। তিনি আর.এল.ভি. এ গণবোধন কোর্স সম্পন্ন করেন। ২০১১ সালে যেসুদাস প্লেব্যাক গায়ক হিসাবে তার কেরিয়ারের  ৫০ বছর পূর্ণ করেন ।

কর্মজীবন

উল্লেখযোগ্য কাজ

পুরস্কার ও সম্মাননা 
ভারত সরকার কর্তৃক ১৯৭৫ সালে তাকে পদ্মশ্রী ২০০২ সালে পদ্মভূষণ ২০১৭ সালে পদ্মবিভূষণ পুরস্কার দেওয়া হয় ।
একমাত্র তাকেই কেরালা সরকার প্রদত্ত "আস্থানা গায়াকান" পুরস্কার দেওয়া হয় ।
তিনি রেকর্ড সংখ্যক আট বার প্লেব্যাক সিঙ্গার হিসেবে জাতীয় পুরস্কার অর্জন করেন ।পঁচিশ বার কেরালা রাজ্য শ্রেষ্ঠ শিল্পী পুরস্কার পেয়েছেন ।
পাঁচবার তামিলনাড়ু সরকার প্রদত্ত শ্রেষ্ঠ শিল্পী পুরস্কার পেয়েছেন।
চারবার অন্ধপ্রদেশ সরকার প্রদত্ত শ্রেষ্ঠ শিল্পী পুরস্কার পেয়েছেন ।
এছাড়াও তাকে "আনন্দলোক" পুরস্কার দেওয়া হয়েছে ।

তথ্যসূত্র

বহিঃসংযোগ
 

১৯৪০-এ জন্ম
জীবিত ব্যক্তি
২০শ শতাব্দীর ভারতীয় গায়ক
২১শ শতাব্দীর ভারতীয় গায়ক
কোচির সঙ্গীতশিল্পী
ভারতীয় নেপথ্য গায়ক
ভারতীয় রোমান ক্যাথলিক
কন্নড় নেপথ্য সঙ্গীতশিল্পী
তামিল নেপথ্য সঙ্গীতশিল্পী
তামিল ভাষার সঙ্গীতশিল্পী
তেলুগু নেপথ্য সঙ্গীতশিল্পী
বলিউডের নেপথ্য সঙ্গীতশিল্পী
মালয়ালম নেপথ্য সঙ্গীতশিল্পী
শিল্পকলায় পদ্মবিভূষণ প্রাপক
শিল্পকলায় পদ্মভূষণ প্রাপক
শিল্পকলায় পদ্মশ্রী প্রাপক
শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী
কেরল রাজ্য চলচ্চিত্র পুরস্কার বিজয়ী
শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
হিন্দুস্তানি সঙ্গীতশিল্পী
মালয়ালী ব্যক্তি
সংগীত নাটক অকাদেমি পুরস্কার প্রাপক
দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী